“ก.ล.ต.” มอบเงิน 1 ลบ. “ราชวิทยาลัยจุฬาภรณ์” หนุนซื้ออุปกรณ์รักษาผู้ป่วยโควิด-19
“ก.ล.ต.” มอบเงิน 1 ลบ. “ราชวิทยาลัยจุฬาภรณ์” หนุนซื้ออุปกรณ์รักษาผู้ป่วยโควิด-19
21 พ.ค. 2564

นางสาวรื่นวดี สุวรรณมงคล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) นางสิริวิภา สุพรรณธเนศ รองเลขาธิการ นางพราวพร เสนาณรงค์ และนางสาวอาชินี ปัทมะสุคนธ์ ผู้ช่วยเลขาธิการ ร่วมมอบเงินบริจาคจำนวน 1,000,000 บาท ให้แก่ ราชวิทยาลัยจุฬาภรณ์ ผ่านมูลนิธิภัทรมหาราชานุสรณ์ ในพระอุปถัมภ์ของสมเด็จเจ้าฟ้าฯ กรมพระศรีสวางควัฒน วรขัตติยราชนารี โดยมีศาสตราจารย์ นายแพทย์นิธิ มหานนท์ เลขาธิการราชวิทยาลัยจุฬาภรณ์ เป็นผู้รับมอบ เพื่อสมทบทุนช่วยเหลือโรงพยาบาลและบุคลากรทางการแพทย์ในการจัดซื้อวัสดุอุปกรณ์และสิ่งของที่มีความจำเป็นในการรักษาผู้ป่วยโควิด-19 ณ สำนักงานราชวิทยาลัยจุฬาภรณ์ เมื่อวันที่ 20 พฤษภาคม 2564
นอกจากนี้ ก.ล.ต. ได้ร่วมบริจาคเงินให้แก่สถาบันบำราศนราดูร และสภากาชาดไทย จำนวนแห่งละ 400,000 บาท เพื่อสมทบทุนซื้ออุปกรณ์ทางการแพทย์ และช่วยเหลือประชาชนที่ได้รับผลกระทบจากสถานการณ์โควิด-19 อีกด้วย